
Naslov: Nova komunalna infrastruktura na Senovem

Napoved za  voditelja:

T- Senovo /

Na Senovem so včeraj popoldan slovesno otvorili novo naložbo. Gre za del obnovljene regionalne ceste Senovo – Koprivnica in ureditev komunalne infrastrukture na Cesti Kozjanskega odreda. S tem so prebivalcem omogočili lažji dostop do stanovanjskih objektov, uredili odvodnjavanje meteornih vod, posodobili javno razsvetljavo, zgradili pešpot, s čimer je kraj dobil novo in lepšo podobo. Krška občina je za to namenila 222.000 evrov, Družba RS za ceste pa 140.000 evrov. Letos bodo izdelali še projektno dokumentacijo za postavitev avtobusnega postajališča in obračališča ob bencinskem servisu, ki bosta dokončno urejena v prihodnjem letu. Že kmalu pa se krajanom obeta otvoritev novega nakupovalnega centra Spar.
